Alina Zagitova
Alina Zagitova (rus. Али́на Ильна́зовна Заги́това, g. 2002 m. gegužės 18 d.) – rusų dailiojo čiuožimo sportininkė. Moterų vienetų Europos ir pasaulio čempionė, Olimpinių žaidynių dailiojo čiuožimo moterų vienetų čempionė. 2018 m. žiemos olimpinėse žaidynėse pasiekė pasaulio rekordą, surinkdama 82,92 taško. Po vertinimo sistemos pakeitimo Zagitova pasiekė tris naujus pasaulio rekordus Nebelhorn Trophy 2018 varžybose: trumpojoje programoje (79,93), laisvojoje programoje (158,50) ir bendroje sumoje (238,43).